Diari Oficial de la Generalitat Valenciana


Sumari del DOGV 3988, del 27-04-2001 (2001/3900)

ORDRE de 20 d'abril de 2001, de la Conselleria d'Agricultura, Pesca i Alimentació, per la qual es crea la comarca vitícola Alt Palància - Alt Millars (Castelló), a l'efecte del reconeixement del dret a la utilització d'aquesta menció geogràfica en vins de taula.
----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/04/20/(1)/dof/vci/html**

### Dades del document

Número de DOGV
:   3988

Data del DOGV
:   27-04-2001

Secció del DOGV
:   I. DISPOSICIONS GENERALS

Número del document
:   2001/3900


Data del document
:   20-04-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * Altura
    * Ludiente
    * Castillo de Villamalefa
    * Montán
    * Zucaina
    * Jérica
    * Segorbe
    * Soneja
    * Arañuel
    * Chóvar
    * Puebla de Arenoso
    * Cortes de Arenoso
    * Azuébar
    * legislació
    * viticultura
    * vi de taula

ORDRE de 20 d'abril de 2001, de la Conselleria d'Agricultura, Pesca i Alimentació, per la qual es crea la comarca vitícola Alt Palància - Alt Millars (Castelló), a l'efecte del reconeixement del dret a la utilització d'aquesta menció geogràfica en vins de taula. [2001/X3900]
  
En la disposició addicional de l'Ordre d'11 de desembre de 1986, del Ministeri d'Agricultura, Pesca i Alimentació, per la qual s'estableixen les regles d'utilització de noms geogràfics i de la menció "Vi de la terra" en la designació dels vins de taula, es reconeix la competència de les comunitats autònomes per a la modificació dels seus annexos I i II, com també de l'annex 2 de l'Ordre d'1 d'agost de 1979, d'aquest ministeri, per la qual es reglamenta l'ús de les indicacions referents a la qualitat, l'edat i l'envelliment dels vins.
  
La direcció territorial d'aquesta Conselleria a Castelló, per mitjà d'un informe raonat, i a petició del sector vitivinícola interessat, ha sol·licitat la creació de la comarca vitivinícola que encapçala aquesta ordre i, per tant, fent ús de les facultats que tinc atribuïdes,
  
ORDENE
  
Article 1
  
Es crea la comarca vitivinícola Alt Palància - Alt Millars, a la província de Castelló, dins de la Comunitat Valenciana, integrada en la denominada Regió Llevantina esmentada en les ordres d'1 d'agost de 1979, 11 de desembre de 1986 i 7 de gener de 1998, del Ministeri d'Agricultura, Pesca i Alimentació, a l'efecte de la utilització d'aquesta menció geogràfica en vins de taula.
  
Article 2. Àmbit geogràfic
  
Aquesta comarca vitivinícola inclou els termes municipals següents: Altura, Azuébar, Chóvar, Jérica, Segorbe, Soneja, Arañuel, Castillo de Villamalefa, Cortes de Arenoso, Ludiente, Montán, Puebla de Arenoso y Zucaina.
  
Article 3
  
Varietats principals:
  
Blanques: merseguera i macabeu
  
Negres: garnatxa, boval, bonicaire i ull de llebre o tempranillo.
  
Complementàries: les recomanades pel MAPA per a la Comunitat Valenciana
  
Article 4
  
Tipus de vi: negres, rosats i blancs.
  
Article 5
  
Graduació alcohòlica natural mínima: 11% de volum, en qualsevol tipus de vi.
  
DISPOSICIONS ADDICIONALS
  
Primera
  
Aquesta ordre entrarà en vigor el dia de la publicació en el Diari Oficial de la Generalitat Valenciana.
  
Segona
  
Aquesta ordre es notificarà al Ministeri d'Agricultura, Pesca i Alimentació perquè en prenga coneixement i per a la ratificació posterior.
  
València, 20 d'abril de 2001
  
La consellera d'Agricultura, Pesca i Alimentació,


Còpia Permalink ELI